Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan tekemisestä Euroopan unionin ja sen jäsenvaltioiden puolesta /* COM/2013/0568 final - 2013/0273 (NLE) */





PERUSTELUT 1. EHDOTUKSEN TAUSTA Kroatian tasavalta, jäljempänä ’Kroatia’, liittyy Euroopan unioniin 1. heinäkuuta 2013. Neuvosto valtuutti 14. syyskuuta 2012 komission neuvottelemaan Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen[1], jäljempänä ’sopimus’, mukauttamisesta tekemällä siihen pöytäkirjan Kroatian osallistumisesta sopimuspuolena kyseiseen sopimukseen sen unioniin liittymisen vuoksi. Kroatian tasavallan Euroopan unioniin liittymistä koskevista ehdoista ja menettelyistä tehdyn pöytäkirjan 6 artiklan 2 kohdan mukaan komissio antaa neuvostolle ehdotuksen pöytäkirjan tekemistä varten. 2. EHDOTUKSEN OIKEUDELLISET NÄKÖKOHDAT Sopimus tuli voimaan 1. huhtikuuta 2002. Sitä on muutettava Kroatian osallistumiseksi siihen sopimuspuolena. Komissiolle 14. syyskuuta 2012 annetun valtuutuksen johdosta San Marinon kanssa käydyt neuvottelut sopimuksen pöytäkirjasta on saatu päätökseen. Euroopan unionin toiminnasta tehdyn sopimuksen 218 artiklan 6 kohdan a alakohdan mukaisesti Euroopan parlamentti antoi […] hyväksyntänsä sopimuksen pöytäkirjan tekemiselle. Ehdotetun toimen lyhyt kuvaus Kyseessä on neuvoston päätösehdotus pöytäkirjan (liitteessä) tekemisestä Euroopan unionin ja sen jäsenvaltioiden puolesta sopimukseen, jotta Kroatia voi osallistua siihen sopimuspuolena sen Euroopan unioniin liittymisen vuoksi. Oikeusperusta Euroopan unionin toiminnasta tehty sopimus ja erityisesti sen 218 artiklan 6 kohta, Kroatian liittymissopimus[2] ja Kroatian liittymisasiakirja[3] ja erityisesti sen 6 artiklan 2 kohdan toinen alakohta. Sääntelytavan valinta Euroopan unionista tehdyn sopimuksen 218 artiklan 6 kohdan a alakohdan mukaisesti neuvosto tekee päätöksen sopimuksen tekemisestä Euroopan parlamentin hyväksynnän saatuaan. Tämä on ehdotus tällaiseksi päätökseksi. Suhteellisuusperiaate Ehdotus on suhteellisuusperiaatteen mukainen, koska sen vaikutukset on rajattu tarkkaan siihen, mikä on välttämätöntä, jotta Kroatia voi osallistua sopimuspuolena sopimukseen sen Euroopan unioniin liittymisen vuoksi. 2013/0273 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan tekemisestä Euroopan unionin ja sen jäsenvaltioiden puolesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 ja 352 artiklan yhdessä 218 artiklan 6 kohdan a alakohdan ja 8 kohdan toisen alakohdan kanssa, ottaa huomioon Kroatian liittymisasiakirjan[4] ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, ottaa huomioon Euroopan parlamentin hyväksynnän[5], sekä katsoo seuraavaa: (1) Neuvosto valtuutti 14 päivänä syyskuuta 2012 komission neuvottelemaan San Marinon tasavallan kanssa Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevan sopimuksen[6] mukauttamisesta tekemällä siihen pöytäkirjan Kroatian osallistumisesta sopimuspuolena kyseiseen sopimukseen sen Euroopan unioniin liittymisen vuoksi. (2) Komissio kävi sopimuksen pöytäkirjaa koskevat neuvottelut, jotka saatiin hiljattain päätökseen. (3) Euroopan parlamentti antoi […] hyväksyntänsä pöytäkirjan tekemiselle. (4) Pöytäkirja olisi tehtävä Euroopan unionin puolesta, ON HYVÄKSYNYT TÄMÄN PÄÄTÖKSEN: 1 Artikla Hyväksytään Euroopan unionin ja sen jäsenvaltioiden puolesta Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevaan sopimukseen liitettävä pöytäkirja Kroatian tasavallan osallistumisesta sopimuspuolena kyseiseen sopimukseen sen Euroopan unioniin liittymisen vuoksi. Pöytäkirjan teksti on tämän päätökseen liitteenä. 2 Artikla Neuvoston puheenjohtaja nimeää henkilön, jolla on valtuudet tallettaa Euroopan unionin ja sen jäsenvaltioiden puolesta pöytäkirjan 3 artiklassa tarkoitettu hyväksymiskirja ilmaisuna Euroopan unionin ja sen jäsenvaltioiden suostumuksesta tulla pöytäkirjan sitomiksi. 3 Artikla Tämä päätös tulee voimaan päivänä, jona se hyväksytään[7]. Tehty Brysselissä Neuvoston puolesta Puheenjohtaja LIITE PÖYTÄKIRJA Euroopan yhteisön ja sen jäsenvaltioiden sekä San Marinon tasavallan yhteistyötä ja tulliliittoa koskevaan sopimukseen Kroatian tasavallan osallistumisesta sopimuspuolena kyseiseen sopimukseen sen Euroopan unioniin liittymisen vuoksi BELGIAN KUNINGASKUNTA BULGARIAN TASAVALTA, TŠEKIN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, IRLANTI, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, ITALIAN TASAVALTA, KROATIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARIN TASAVALTA, MALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA, SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA, JA ISON-BRITANNIAN JA POHJOIS-IRLANNIN YHDISTYNYT KUNINGASKUNTA ja EUROOPAN UNIONI sekä SAN MARINON TASAVALTA ottavat huomioon Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta 16 päivänä joulukuuta 1991 tehdyn sopimuksen, jäljempänä ’sopimus’, joka tuli voimaan 1 päivänä huhtikuuta 2002, ottavat huomioon Kroatian tasavallan liittymisen Euroopan unioniin 1 päivänä heinäkuuta 2013, sekä katsovat, että Kroatian tasavallasta tulee sopimuksen sopimuspuoli, OVAT SOPINEET SEURAAVAA: 1 artikla Kroatian tasavallasta tulee sopimuksen sopimuspuoli. 2 artikla Tämä pöytäkirja on erottamaton osa sopimusta. 3 artikla 1. Sopimuspuolet hyväksyvät tämän pöytäkirjan omien menettelyjensä mukaisesti. 2. Sopimuspuolet ilmoittavat toisilleen näiden menettelyjen loppuun saattamisesta. Hyväksymiskirjat talletetaan Euroopan unionin neuvoston pääsihteeristöön. 4 artikla Tämä pöytäkirja tulee voimaan viimeisen hyväksymiskirjan tallettamispäivää seuraavan kuukauden ensimmäisenä päivänä. 5 artikla Tätä pöytäkirjaa sovelletaan väliaikaisesti 1 päivästä heinäkuuta 2013. 6 artikla Sopimuksen ja sen liitteinä olevien julistusten tekstit laaditaan kroaatin kielellä. Ne liitetään pöytäkirjaan, ja ne ovat yhtä todistusvoimaisia kuin tekstit, jotka on laadittu muilla kielillä, joilla sopimus ja sen liitteinä olevat julistukset on laadittu. 7 artikla Tämä pöytäkirja laaditaan kahtena kappaleena bulgarian, englannin, espanjan, hollannin, iirin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakian, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen. Tehty [Brysselissä] […] päivänä […] kuuta vuonna kaksituhattakolmetoista. [ ... ] Jäsenvaltioiden puolesta [ ... ] Euroopan unionin puolesta [ ... ] San Marinon tasavallan puolesta [ ... ] [1] EYVL L 84, 28.3.2002, s. 43. [2] EUVL L 112, 24.4.2012, s. 10. [3] EUVL L 112, 24.4.2012, s. 21. [4] EUVL L 112, 24.4.2012, s. 21. [5] EUVL C [6] EUVL L 84, 28.3.2002, s. 43. [7] Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.